**Алімпіяднае заданне па беларускай мове і літаратуры**

***7 клас***

**1.Размяркуйце назоўнікі ў табліцу (за кожны правільны адказ 0,2 бала):**

Далонь, гусь, жывапіс, жэле, непаседа, плакса, сабака, салямі, Баку (горад), ціхоня, жарабя, алібі.

|  |  |  |  |
| --- | --- | --- | --- |
| Мужчынскі род | Жаночы род | Ніякі род  | Агульны род |
|  |  |  |  |

**2.Знайдзіце ў вершах амонімы. Растлумачце іх лексічнае значэнне (за кожнае правільна растлумачанае лексічнае значэнне слова 0,5 бала).**

а) Розных бабак шмат на свеце.

Тры з іх добра я прымеціў:

Біў адну я малатком,

Еў другую з малаком,

А трэцяя бабка –

Карэньчык ды шапка.

б) Мне цыганка варажыла –

Выцягала з мяне жылы,

Потым я сядзеў на ганку,

З апетытам еў цыганку

**3.Праскланяйце азначальныя займеннікі сам, сама, самі, самыя, самы, самая (за кожны правільна праскланяны займеннік 0,6 бала).**

***4.Ад прапанаваных прыметнікаў, дзе магчыма, утварыце форму простай вышэйшай ступені параўнання (за кожную правільна ўтвораную форму 0,6 бала)***

Добры, чалавечы, вялікі, дрэнны, малы, здаровы, летні, доўгі.

***5.Упішыце словы ў табліцу ў адпаведнасці з іх марфемнай будовай (за кожнае правільна ўпісанае слова 0,6 бала):***

Нямогласць, разуваючыся, угледзеліся, кацяняты, непарушны, чарнеюць, жыццё, выправаджваць.

|  |  |  |  |  |  |  |
| --- | --- | --- | --- | --- | --- | --- |
| *Прыстаўка*  | *Прыстаўка*  | *Корань*  | *Суфікс*  | *Суфікс*  | *Канчатак*  | *Постфікс*  |
|  |  |  |  |  |  |  |

**6.Выберыце з прапанаваных слоў тыя, якія з’яўляюцца назвамі музычных інструментаў. Зрабіце іх фанетычны запіс (за кожнае правільна вызначанае слова 0,1 бала; за кожны правільна зроблены фанетычны запіс слова 0,3 бала):**

Свісцёлка, кларнет, зруб, гармонік, гуслі, гміна, лыжкі, талеркі, невад, вугольнік з прэнцікам, фуганак, рог.

**7.Адзначце сказы, у якіх ёсць фразеалагізмы. Запішыце іх лексічнае значэнне (за кожны правільна знойдзены фразеалагізм 0,2 бала; за кожнае правільна растлумачанае значэнне фразеалагізма 0,4 бала)**

А) Цяпер я пачынаю разумець, што, рыхтуючы нас на камандзіраў, там даволі моцна закручвалі гайкі. Б) У колах аўтамабіля Васіль моцна пазакручваў гайкі. В) Маці парсючкам дала паесці гарбуза. Г) Ганну асабліва трывожыла тое, што Глушакі – сваты не абы-якія, ім не так проста даць гарбуз, паказаць, як ісці, адкуль прыйшлі, ні з чым. Д) Віця ў адказ каменем кінуў і стаў маўчаць. Е) У нас сяброў усюды шмат, а ўслед – ніхто не кіне камень. Ё) Няхай падзякуе яшчэ, што замужам за табой, інакш паказалі б ёй немцы дзе ракі зімуюць. Ж) На беразе ціхай ракі Міця паказаў сябрам тое месца, дзе звычайна зімуюць ракі.

**8.Выпраўце памылкі, дзе ёсць, ва ўжыванні і напісанні дзеепрыметнікаў. Запішыце іх у адпаведнасці з нормамі сучаснай літаратурнай мовы (за кожнае правільна запісанае слова 0,3 бала):**

а) пафарбаванныя сцены; б) пішучы вучань; в) зламатая кветка; г) пішчачая цацка; д) вывезенныя дровы; е) прыйшоўшы чалавек; ё) склеяны стол; ж) засеенае поле; з) падмецены двор; і) сплецены кошык.

**9.З якімі населенымі пунктамі Беларусі звязаны жыццёвы і творчы шлях Якуба Коласа? Запішыце 5-6 назваў у месным склоне (за кожнае правільна запісанае слова 0,5 бала).**

**10.Вызначце памер вершаванага радка і зрабіце яго схему (за правільна вызначаны памер 1,5 бала, за правільна зробленую схему 0,9 бала):**

Паміж пустак, балот беларускай зямлі...

**Алімпіяда па беларускай мове і літаратуры. *7 клас***

*1.Размяркуйце назоўнікі ў табліцу (за кожны правільны адказ 0,2 бала):*

Далонь, гусь, жывапіс, жэле, непаседа, плакса, сабака, салямі, Баку (горад), ціхоня, жарабя, алібі.

|  |  |  |  |
| --- | --- | --- | --- |
| Мужчынскі род | Жаночы род | Ніякі род  | Агульны род |
| СабакаЖывапісБаку (горад) | ДалоньГусьСалямі  | ЖарабяЖэлеАлібі  | НепаседаПлаксаціхоня |

*2.Знайдзіце ў вершах амонімы. Растлумачце іх лексічнае значэнне (за кожнае правільна растлумачанае лексічнае значэнне слова 0,5 бала).*

а) Розных бабак шмат на свеце.

Тры з іх добра я прымеціў:

Біў адну я малатком,

Еў другую з малаком,

А трэцяя бабка –

Карэньчык ды шапка.

б) Мне цыганка варажыла –

Выцягала з мяне жылы,

Потым я сядзеў на ганку,

З апетытам еў цыганку

**Бабка – сталёвае кавадлачка для кляпання кос; страва, прыгатаваная з дранай бульбы; грыб.**

**Цыганка – прадстаўніца народа індыйскага паходжання; гатунак яблыкаў.**

*3.Праскланяйце азначальныя займеннікі* ***сам, сама, самі, самыя, самы, самая*** *(за кожны правільна праскланяны займеннік 0,6 бала).*

|  |  |
| --- | --- |
| Склон | Форма слова |
| Н. | сам | сама | самі | самыя | самы | самая |
| Р. | самога | самой | саміх | самых | самага | самай |
| Д. | самому | самой | самім | самым | самаму | самай |
| В. | самога | саму | саміх | самых | самага | самую |
| Т. | самім | самой | самімі | самымі | самым | самай |
| М. | (аб) самім | (аб) самой | (аб) саміх | (аб) самых | (аб) самым | (аб) самай |

*4.Ад прапанаваных прыметнікаў, дзе магчыма, утварыце форму простай вышэйшай ступені параўнання (за кожную правільна ўтвораную форму 0,6 бала)*

Добры, чалавечы, вялікі, дрэнны, малы, здаровы, летні, доўгі. **Лепшы, большы, горшы, меншы, здаравейшы, даўжэйшы**

*5.Упішыце словы ў табліцу ў адпаведнасці з іх марфемнай будовай (за кожнае правільна ўпісанае слова 0,6 бала):*

Нямогласць, разуваючыся, угледзеліся, кацяняты, непарушны, чарнеюць, жыццё, выправаджваць.

|  |  |  |  |  |  |  |
| --- | --- | --- | --- | --- | --- | --- |
| *Прыстаўка*  | *Прыстаўка*  | *Корань*  | *Суфікс*  | *Суфікс*  | *Канчатак*  | *Постфікс*  |
| невы | Няразупапра | могугледзкацрушчарнжывадж | лваеяннеццва | асцьючылят---ць | 0-іыыюцьё | сяся |

*6.Выберыце з прапанаваных слоў тыя, якія з’яўляюцца назвамі музычных інструментаў. Зрабіце іх фанетычны запіс (за кожнае правільна вызначанае слова 0,1 бала; за кожны правільна зроблены фанетычны запіс слова 0,3 бала):*

Свісцёлка, кларнет, зруб, гармонік, гуслі, гміна, лыжкі, талеркі, невад, вугольнік з прэнцікам, фуганак, рог. [c’в’іс’ц’олка], [кларн’эт], [гармон’ік], [гус’л’і], [лышк’і], [тал’эрк’і], [вугол’н’к с прэнц’ікам], [рох]

*7.Адзначце сказы, у якіх ёсць фразеалагізмы. Запішыце іх лексічнае значэнне (за кожны правільна знойдзены фразеалагізм 0,2 бала; за кожнае правільна растлумачанае значэнне фразеалагізма 0,4 бала)*

А) Цяпер я пачынаю разумець, што, рыхтуючы нас на камандзіраў, там даволі моцна закручвалі гайкі. Б) У колах аўтамабіля Васіль моцна пазакручваў гайкі. В) Маці парсючкам дала паесці гарбуза. Г) Ганну асабліва трывожыла тое, што Глушакі – сваты не абы-якія, ім не так проста даць гарбуз, паказаць, як ісці, адкуль прыйшлі, ні з чым. Д) Віця ў адказ каменем кінуў і стаў маўчаць. Е) У нас сяброў усюды шмат, а ўслед – ніхто не кіне камень. Ё) Няхай падзякуе яшчэ, што замужам за табой, інакш паказалі б ёй немцы дзе ракі зімуюць. Ж) На беразе ціхай ракі Міця паказаў сябрам тое месца, дзе звычайна зімуюць ракі.

*Закручваць гайкі –* павышаць патрабаванні да кагосьці, узмацняць строгасць. *Даць гарбуз –* адмовіць таму, хто сватаецца. *Камень кінуць –* абгаварыць. Абвінаваціць, асудзіць кагосьці. *Паказаць дзе ракі зімуюць –* правучыць, жорстка пакараць кагосьці

*8.Выпраўце памылкі, дзе ёсць, ва ўжыванні і напісанні дзеепрыметнікаў. Запішыце іх у адпаведнасці з нормамі сучаснай літаратурнай мовы (за кожнае правільна запісанае слова 0,3 бала):*

а) пафарбаванныя сцены; **пафарбаваныя сцены;** б) пішучы вучань; **вучань, які (што) піша;** в) зламатая кветка; **зламаная кветка;** г) пішчачая цацка; **цацка, якая (што) пішчыць;** д) вывезенныя дровы; **вывезеныя дровы;** е) прыйшоўшы чалавек; **чалавек, які (што) прыйшоў;** ё) склеяны стол; **склеены стол;** ж) засеенае поле; **засеянае поле;** з) падмецены двор; і) сплецены кошык.

*9.З якімі населенымі пунктамі Беларусі звязаны жыццёвы і творчы шлях Якуба Коласа? Запішыце 5-6 назваў у месным склоне (за кожнае правільна запісанае слова 0,5 бала).* **Акінчыцы – у Акінчыцах; Мікалаеўшчына – у Мікалаеўшчыне; Ласток – у Ластку; Альбуць – у Альбуці; Нясвіж – у Нясвіжы; Люсіна – у Люсіне; Пінкавічы – у Пінкавічах; Лунінец – у Лунінцы; Пінск – у Пінску.**

*10.Вызначце памер вершаванага радка і зрабіце яго схему (за правільна вызначаны памер 1,5 бала, за правільна зробленую схему 0,9 бала):*

Паміж пустак, балот беларускай зямлі...

**Анапест**

\_ \_ \_’ / \_ \_ \_’ / \_ \_ \_’ / \_ \_ \_’ /